4. ΝΟΜΟΣ 6205 της 25/27 Ιουλ. 1934 Περί μετατροπής εις Ανωτέραν οικοκυρικήν σχολήν του Διδασκαλείου Οικοκυρικής εκπαιδεύσεως. Άρθρ.1.-Το εν Καλλιθέα των Αθηνών Χαροκόπειον Διδασκαλείον οικοκυρικής εκπαιδεύσεως μετατρέπεται από του σχολικού έτους 1934-1935 εις ανωτέραν οικοκυρικήν σχολήν, λειτουργούσαν κατά τας διατάξεις του παρόντος και φέρουσαν το όνομα «Χαροκόπειος Ανωτέρα Οικοκυρική Σχολή». Άρθρ.8.-Κατά το προσεχές σχολικόν έτος 19341935 θα λειτουργήση μόνον η πρώτη τάξις της Ανωτέρας Οικοκυρικής Σχολής, διαδοχικώς δ’ εφεξής καθ’ έκαστον των επομένων ετών αι υπόλοιποι. Κατά το αυτό έτος δεν θα λειτουργήση η α΄ και β΄ τάξις του Διδασκαλείου οικοκυρικής εκπαιδεύσεως, όπερ άμα τη λήξει του σχολικού έτους 1934-35 καταργείται ολοσχερώς. Άρθρ.9.-Καταργούνται αι διατάξεις του Νόμ. 4360, ως ετροποποιήθη μεταγενεστέρως, αι αντικείμεναι εις τον παρόντα νόμον, ούτινος η ισχύς άρχεται από της δημοσιεύσεώς του εις την Εφημερίδα της Κυβερνήσεως. Άρθρ.2.-Η Χαροκόπειος Ανωτέρα Οικοκυρική Σχολή, εγκαθισταμένη εις το εν Καλλιθέα κτίριον της Χαροκοπείου Σχολής, αποτελείται εκ τριών ενιαυσίων τάξεων, εις την πρώτην των οποίων εγγράφονται κατόπιν ευδοκίμων εισιτηρίων εξετάσεων μαθήτριαι έχουσαι τουλάχιστον ενδεικτικόν προαγωγής εκ της β΄ τάξεως γυμνασίου ή πρακτικού λυκείου ή ημιγυμνασίου ή των κατά τον Νόμ. 4373 λειτουργούντων ανωτέρων παρθεναγωγείων ή της αντιστοίχου τάξεως των Διδασκαλείων. Εις τάξιν ανωτέραν της πρώτης απαγορεύεται η εγγραφή μαθητριών, εκτός των προερχομένων εκ της αμέσως κατωτέρας τάξεως του ιδίου σχολείου. Τα της ενάρξεως και λήξεως του σχολικού έτους, εγγραφών, απουσιών, ποινών και εισιτηρίων, προαγωγικών και απολυτηρίων εξετάσεων κανονίζονται δια Π.Δ/τος εκδριδομένου προτάσει του Υπουργού Θρησκευμάτων και Παιδείας μετά γνωμοδότησιν του Εκπαιδευτικού Συμβουλίου. Άρθρ.3.-Εν τη Χαροκοπείω Ανωτέρα Οικοκυρική Σχολή διδάσκονται τα εξής μαθήματα: 1)Θρησκευτικά, 2)Ελληνικά, 3)Γαλλική γλώσσα υποχρεωτικώς και άλλη τις ξένη γλώσσα προαιρετικώς, 4)Μαθηματικά (αριθμητική-γεωμετρία - λογιστική-καταστιχογραφία), 5)ιστορία, 6)ιστορία της τέχνης και του πολιτισμού, 7)ψυχολογία του παιδιού και παιδολογία, 8)στοιχεία φυσικής ιστορίας, φυσικής και χημείας, 9)στοιχεία πολιτικής οικονομίας και κοινωνιολογίας, 10)γεωγραφία, 11) οικιακή οικονομία και οικιακά έργα, 12)βοτανική και ανθοκομία, ζωολογία και ζωοτεχνία, 13)υγιεινή, βρεφοκομία και νοσηλευτική, 14)σχέδιον και διακοσμητική, 15)μουσική, 16)γυμναστική, παιδιαί, χοροί, και 17)χειροτεχνία. Δια Π.Δ/τος προτάσει του Εκπαιδευτικού Συμβουλίου, δύνανται να μεταβληθώσι τα ανωτέρω μαθήματα, προστιθεμένων ή αφαιρουμένων τινών εξ’ αυτών. Δι’ ομοίου Δ/τος θέλει κανονισθή το αναλυτικόν και ωρολόγιον πρόγραμμα των διδασκομένων μαθημάτων. Σελ. 467 Οικοκυρικές Σχολές 32.Ε.γ.1-4 Άρθρ.4.-«Το διδακτικόν προσωπικόν της Χαροκοπείου Οικοκυρικής Σχολης αποτελείται εκ της Διευθυντρίας, μιας καθηγητρίας των Οικοκυρικών μαθημάτων, ενός πρωτοβαθμίου ή β/θμίου Φιλολόγου καθηγητού, ενός πρωτοβαθμίου ή δευτεροβαθμίου καθηγητού Χημείας, ενός δευτεροβαθμίου καθηγητού ή διδασκάλου της Γαλλικής ή Αγγλικής, μιας καθηγητρίας της Υγιεινής και μιας πρωτοβαθμίου ή δευτεροβαθμίου καθηγητρίας της Γυμναστικής. Διατηρείται η δια του άρθρ. 3 του Ν.Δ. 1593/1942 ιδρυθείσα θέσις καθηγητού των γεωπονικών μαθημάτων καταργηθείσης της θέσεως της Ωδικής. Καταργείται η δια του άρθρ. 4 του Α.Ν. 2195/1940 συσταθείσα θέσις πρωτοβαθμίου Φιλολόγου καθηγητού παρά τη Χαροκοπείω Ανωτέρα Οικοκυρική Σχολή Καλλιθέας. Αντί της ανωτέρω καταργουμένης θέσεως συνιστάται μία εισέτι θέσις δευτεροβαθμίου καθηγητρίας των Οικοκυρικών μαθημάτων. Το προσωπικόν της Ανωτάτης Σχολής Οικιακής Οικονομίας ορίζεται και ως διδακτικόν προσωπικόν της Χαροκοπείου Οικοκυρικής Σχολής. Τα μαθήματα της ιδρυομένης Χαροκοπείου Ανωτάτης Σχολής Οικιακής Οικονομίας και της λειτουργούσης Χαροκοπείου Οικοκυρικής Σχολής, δι’ α δεν προβλέπεται διδακτικόν προσωπικόν, διδάσκονται υπό Εκπαιδευτικών λειτουργών υπηρετούντων εις άλλα δημόσια σχολεία προς συμπλήρωσιν ωρών διδασκαλίας ή επί νομίμω επιμισθίω οριζομένω δια κοινής αποφάσεως των Υπουργών Παιδείας και Οικονομικών. Η ανάθεσις διδασκαλίας μαθημάτων εις την Χ.Α.Σ.Ο.Ο. και Χ.Ο.Σ. εις καθηγητάς σχολείων Μ. Εκπαιδεύσεως γίνεται δι’ αποφάσεως του Υπουργού της Παιδείας μετά πρότασιν του Εκπαιδευτικού συμβουλίου. Το μάθημα της Γαλλικής ή Αγγλικής γλώσσης εις την Χ.Α.Σ.Ο.Ο. και Χ.Ο.Σ. δύναται να διδάσκεται υπό καθηγητών δημοσίων σχολείων προς συμπλήρωσιν ωρών διδασκαλίας ή επί επιμισθίω η δε θέσις του καθηγητού της Γαλλικής ή Αγγλικής δεν πληρούται εάν είναι κενή δια διορισμού ή μεταθέσεως. Ο διορισμός και μετάθεσις του διδακτικού προσωπικού της Χ.Α.Σ.Ο.Ο. και Χ.Ο.Σ. γίνεται δια Β.Δ/τος προκαλουμένου υπό του Υπουργού Θρησκευμάτων και Εθνικής Παιδείας, μετά προτάσιν του Διοικητικού Συμβουλίου αυτών και σύμφωνον γνώμην του Εκπαιδευτικού Συμβουλίου. Δια την πλήρωσιν κενών θέσεων προτιμώνται διδασκάλισσαι ή καθηγήτριαι και εν ελλείψει τούτων προτείνονται διδασκάλοι ή καθηγηταί. Σελ. 468 Η προαγωγή και η πειθαρχική δίωξις του διδακτικού προσωπικού ενεργείται υπό του Εκπαιδευτικού Συμβουλίου μετά πρότασιν του Διοικητικού Συμβουλίου. Το νυν υπηρετούν εν τη Χαροκοπείω Ανωτέρα Οικοκυρική Σχολή μόνιμον διδακτικόν προσωπικόν διατηρείται εις τας θέσεις ας κατέχει και λογίζεται ως διδακτικόν προσωπικόν της Χ.Α.Σ.Ο.Ο και Χ.Ο.Σ. προάγεται δε κατά τα δια του παρόντος νόμου οριζόμενα. Την εποπτείαν και τον έλεγχον της λειτουργίας της Χ.Α.Σ.Ο.Ο. και Χ.Ο.Σ. ασκεί το Εκπαιδευτικόν Συμβούλιον, όπερ ενεργεί διά τινος των μελών του ή τινός των Γενικών Επιθεωρητών επιθεώρησιν του διδακτικού προσωπικού». Το άρθρ. 4 ετροποποιήθη ως άνω δια του άρθρ. 6 Νόμ. 1785/1951. Άρθρ.5.-Το υπηρετικόν προσωπικόν, διοριζόμενον δι’ υπουργικής αποφάσεως μετά πρότασιν του Δ. Συμβουλίου της Χαροκοπείου Σχολής, αποτελείται εξ ενός επιστάτου επί βαθμώ και μισθώ κλητήρος β΄ τάξεως και μιας υπηρετρίας και μιας θυρωρού επί βαθμώ και μισθώ κλητήρος δ΄ τάξεως. Άρθρ.6.-«Α΄.Διευθύντρια της Χ.Α.Σ.Ο.Ο. διορίζεται επί βαθμώ και μισθώ Τμηματάρχου Α΄ τάξεως δυναμένη να προαχθή μετά πενταετή ευδόκιμον υηρεσίαν εν τω βαθμώ τούτω εις Διευθυντήν Β΄ τάξεως και μετά πενταετή ευδόκιμον υπηρεσίαν εν τω βαθμώ του Διευθυντού Β΄ τάξεως εις τον βαθμόν του Διευθυντού Α΄ τάξεως. 1ον)Πτυχιούχος Φιλοσοφικής ή Φυσικομαθηματικής Σχολής ημετέρου ή ξένου ισοτίμου Πανεπιστημίου, διδάξασα επί τριετίαν εις σχολεία Μέσης ή δημοτικής Εκπαιδεύσεως και έχουσα Πτυχίον Οικοκυρικών σπουδών Ανωτάτης Σχολής Εσπερίας ή Αμερικής. 2ον)Πτυχιούχος της Χαροκοπείου Οικιακής Οικονομίας διδάξασα επί πενταετίαν εις σχολεία Μ.Ε. και έχουσα Πτυχίον Οικοκυρικών σπουδών Ανωτάτης Σχολής Εσπερίας ή Αμερικής. 32.Ε.γ.4 Οικοκυρικές Σχολές Β΄.Υποδιευθύντρια της Χ.Α.Σ.Ο.Ο. διορίζεται καθηγήτρια των Οικονομικών μαθημάτων επί βαθμώ και μισθώ Εισηγητρίας, δυναμένη μετά πενταετή ευδόκιμον υπηρεσίαν να προαχθή εις τον βαθμόν του Τμηματάρχου Β΄ τάξεως, μετά ετέραν δε πενταετή ευδόκιμον υπηρεσίαν εις τον βαθμόν του Τμηματάρχου Α΄ τάξεως και μετά ετέραν πενταετή ευδόκιμον υπηρεσίαν εις τον βαθμόν τούτον να προαχθή εις τον βαθμόν του Διευθυντού Β΄ τάξεως, πτυχιούχος Παιδ. Ακαδημίας ή Διδασκαλείου Δημοτικής Εκπαιδεύσεως ή Διδασκαλείου Οικοκυρικής Εκπαιδεύσεως ή της Χαροκοπείου Ανωτάτης Σχολής Οικιακής Οικονομίας έχουσα πτυχίον Οικοκυρικών Σπουδών Ανωτάτης Σχολής της Εσπερίας ή Αμερικής και τριετή προϋπηρεσίαν εις Σχολεία Στοιχειώδους, ή Μέσης Εκπαιδεύσεως. Κατά την πρώτην εφαρμογήν του παρόντος Νόμου την θέσιν της Υποδιευθυντρίας καταλαμβάνει προαγομένη απ’ ευθείας εις τον βαθμόν του Δ/του Β΄ τάξεως η ήδη υπηρετούσα καθηγήτρια των Οικοκυρικών μαθημάτων κεκτημένην υπέρ δεκαπενταετή υπηρεσίαν και τα υπό του παρόντος οριζόμενα προσόντα. Καθηγήτρια των Οικοκυρικών μαθημάτων εις την Χ.Α.Σ.Ο.Ο. και Χ.Ο.Σ. διορίζεται επί βαθμώ και μισθώ Γραμματέως Α΄ τάξεως πτυχιούχος του Διδασκαλείου Οικοκυρικής Εκπαιδεύσεως ή Ανωτάτης Σχολής Οικιακής Οικονομίας, έχουσα πτυχίον Οικοκυρικών σπουδών Ανωτάτης Σχολής Εσπερίας ή Αμερικής. Αύτη μετά πενταετή ευδόκιμον υπηρεσίαν εν τω βαθμώ του Γραμματέως Α΄ τάξεως δύναται να προαχθή εις τον βαθμόν του Εισηγητού, μετά ετέραν πενταετή ευδόκιμον υπηρεσίαν εν τω βαθμώ τούτω δύναται να προαχθή εις τον βαθμό του Τμηματάρχου Β΄ τάξεως και μετά ετέραν πενταετή υπηρεσίαν εις τον βαθμόν τούτον εις τον βαθμόν του Τμηματάρχου Α΄ τάξεως. Οι καθηγηταί των γεωπονικών μαθημάτων της Χαροκοπείου Ανωτάτης Σχολής Οικιακής Οικονομίας και των Παιδαγωγικών Ακαδημιών προάγονται κατά τας ισχυούσας διατάξεις καθ’ ας προάγονται οι ομοιόβαθμοί των γεωπόνοι του Υπουργείου Γεωργίας. Η προαγωγή και η μετάθεσις τούτων γίνεται δια Β.Δ/τος, προκαλουμένου υπό του Υπουργού Θρησκευμάτων και Εθνικής Παιδείας μετά πρότασιν του Κεντρικού διοικητικού και Γνωμοδοτικού Συμβουλίου της Εκπαιδεύσεως. Οι καθηγηταί και διδάσκαλοι των Φυσικών ή της Χημείας της Χ.Α.Σ.Ο.Ο. και Χ.Ο.Σ. ως και των άλλων μαθημάτων πλην των Οικοκυρικών και γεωπονικών προάγονται κατά τας διάταξεις περί προαγωγής του διδακτικού προσωπικού των Παιδαγωγικών Ακαδημιών». Το άρθρ. 6 ετροποποιήθη ως άνω δια του άρθρ. 7 Νόμ. 1785/1951. Άρθρ.7.-Παρά τη Χαροκοποείω Ανωτέρα Οικοκυρική Σχολή δύναται να λειτουργήση και οικοτροφείον, διεπόμενον υπό κανονισμού, συντασσομένου υπό του Διοικ. Συμβουλίου της σχολής και εγκρινομένου υπό του Υπουργού Θρησκευμάτων και Παιδείας. Επίσης δύναται να λειτουργήση και ειδικόν τμήμα γενικής οικοκυρικής μορφώσεως χάριν των εκ του Εξωτερικού και ιδία των εξ Αμερικής προερχομένων Ελληνίδων. Τα της λειτουργίας του ειδικού τούτου τμήματος θέλουσι κανονισθή δια Π.Δ/τος, προκαλουμένου υπό του Υπουργού Θρησκευμάτων και Παιδείας.